b"\n_START_ARTICLE_\nZori de zi (roman)\n_START_SECTION_\nCartea \xc3\xaent\xc3\xa2i: Bella\n_START_PARAGRAPH_\n\xc3\x8encepe cu c\xc4\x83s\xc4\x83toria lui Edward \xc8\x99i a Bellei care are loc \xc3\xaen cadrul unei ceremonii organizate de Alice. Jacob Black se \xc3\xaentoarce cu prilejul nun\xc8\x9bii, \xc8\x99i, de\xc8\x99i \xc3\xaenc\xc4\x83 r\xc4\x83nit, \xc3\xaei spune Bellei c\xc4\x83 vrea doar ca ea s\xc4\x83 fie fericit\xc4\x83. Dup\xc4\x83 ceremonie, Edward \xc8\x99i Bella se \xc3\xaendreapt\xc4\x83 c\xc4\x83tre Insula Esme, un dar oferit de c\xc4\x83tre Carlisle so\xc8\x9biei sale. Ei fac dragoste, dar acest fapt na\xc8\x99te un conflict \xc3\xaentre ei. V\xc3\xa2n\xc4\x83t\xc4\x83ile de pe corpul Bellei \xc3\xael determin\xc4\x83 pe Edward s\xc4\x83 refuze s\xc4\x83 mai fac\xc4\x83 dragoste cu so\xc8\x9bia lui p\xc3\xa2n\xc4\x83 c\xc3\xa2nd aceasta nu va fi transformat\xc4\x83 \xc3\xaen vampir. Rug\xc4\x83min\xc8\x9bile Bellei \xc3\xael fac \xc3\xaens\xc4\x83 s\xc4\x83 \xc3\xae\xc8\x99i schimbe p\xc4\x83rerea. La scurt timp, Bella \xc3\xaencepe s\xc4\x83 se simt\xc4\x83 r\xc4\x83u \xc8\x99i \xc3\xae\xc8\x99i d\xc4\x83 seama c\xc4\x83 e gravid\xc4\x83. Speriat de dezvoltarea rapid\xc4\x83 a fetusului \xc8\x99i de posibilul impact pe care acest lucru l-ar avea asupra Bellei, Edward o duce la Carlisle pentru un avort. \xc3\x8ens\xc4\x83 Bella e decis\xc4\x83 s\xc4\x83 p\xc4\x83streze copilul \xc8\x99i \xc3\xaei cere sprijinul lui Rosalie, sora lui Edward, \xc8\x99tiind c\xc4\x83 aceasta \xc8\x99i-a dorit mereu un copil.\n_START_SECTION_\nCartea a doua: Jacob\n_START_PARAGRAPH_\nJacob afl\xc4\x83 c\xc4\x83 Bella este \xc3\xaens\xc4\x83rcinat\xc4\x83, \xc8\x99i c\xc4\x83 sarcina a adus-o \xc3\xaentr-o stare \xc3\xaengrozitoare de epuizare. V\xc3\xa2rcolacii, v\xc4\x83z\xc3\xa2nd \xc3\xaen copilul nen\xc4\x83scut al Bellei o amenin\xc8\x9bare, iau decizia s\xc4\x83 atace familia Cullen \xc8\x99i s\xc4\x83 omoare at\xc3\xa2t pe Bella c\xc3\xa2t \xc8\x99i pe copil. Sim\xc8\x9bind c\xc4\x83 a\xc8\x99a ceva ar fi nedrept, Jacob se opune deciziei luate de Sam, liderul grupului, \xc8\x99i, invoc\xc3\xa2ndu-\xc8\x99i dreptul de Alpha, se retrage din hait\xc4\x83. El este \xc3\xaenso\xc8\x9bit de fra\xc8\x9bii Leah \xc8\x99i Seth Clearwater, \xc8\x99i to\xc8\x9bi trei ajut\xc4\x83 familia Cullen s\xc4\x83 o protejeze pe Bella._NEWLINE_Dup\xc4\x83 aproximativ o lun\xc4\x83 de sarcin\xc4\x83, copilul ajunge la maturitate \xc8\x99i Jacob hot\xc4\x83r\xc4\x83\xc8\x99te s\xc4\x83 \xc3\xael ucid\xc4\x83 imediat ce se va na\xc8\x99te. Bella aproape c\xc4\x83 moare \xc3\xaen timpul na\xc8\x99terii, \xc3\xaens\xc4\x83 Edward reu\xc8\x99e\xc8\x99te s\xc4\x83 o salveze inject\xc3\xa2ndu-i propriul s\xc4\x83u venin \xc3\xaen inim\xc4\x83. Pe parcursul transform\xc4\x83rii lente \xc8\x99i dureroase a Bellei \xc3\xaen vampir, Jacob formeaza o legatura \xc3\xaen mod involuntar \xc3\xaen cu fiica Bellei, Reneesme.\n_START_SECTION_\nCartea a treia: Bella\n_START_PARAGRAPH_\nCartea a treia e povestit\xc4\x83 din nou din perspectiva Bellei, primele capitole fiind consacrate descrierii noilor abilit\xc4\x83\xc8\x9bi ale eroinei \xc3\xaen calitate de proasp\xc4\x83t vampir. Lucrurile se precipit\xc4\x83 \xc3\xaens\xc4\x83 c\xc3\xa2nd Irina, un vampir din clanul Denali o vede pe Renesmee, fiica celor doi, crede \xc3\xaen mod gre\xc8\x99it c\xc4\x83 aceasta este un \xe2\x80\x9ecopil nemuritor\xe2\x80\x9d, fapt ce ar \xc3\xaenc\xc4\x83lca grav regulile lumii vampirilor, \xc8\x99i pleac\xc4\x83 s\xc4\x83 informeze clanul Volturi. \xc3\x8entr-o \xc3\xaencercare de a salva copilul, familia Cullen adun\xc4\x83 vampiri din toat\xc4\x83 lumea pentru a le sta drept m\xc4\x83rturie c\xc4\x83 Renesmee nu poate fi un copil vampir. La o lun\xc4\x83 dup\xc4\x83 apari\xc8\x9bia Irinei \xc3\xaen Forks, clanul Volturi sose\xc8\x99te pentru a pedepsi familia Cullen, \xc3\xaens\xc4\x83, atunci c\xc3\xa2nd descoper\xc4\x83 c\xc4\x83 au fost gre\xc8\x99it informa\xc8\x9bi, o execut\xc4\x83 imediat pe Irina pentru gre\xc8\x99eala ei. Ei r\xc4\x83m\xc3\xa2n \xc3\xaens\xc4\x83 indeci\xc8\x99i asupra faptului dac\xc4\x83 Renesmee ar trebui s\xc4\x83 fie tratat\xc4\x83 ca o amenin\xc8\x9bare la adresa lumii vampirilor sau nu. Alice \xc8\x99i Jasper, care \xc3\xae\xc8\x99i p\xc4\x83r\xc4\x83siser\xc4\x83 familia \xc3\xaenainte de confruntare, se \xc3\xaentorc la timp cu Nahuel, o fiin\xc8\x9b\xc4\x83 de 150 de ani jum\xc4\x83tate om, jum\xc4\x83tate vampir ca \xc8\x99i Renesmee. El demonstreaz\xc4\x83 c\xc4\x83 fiin\xc8\x9bele ca el nu prezint\xc4\x83 nicio amenin\xc8\x9bare \xc8\x99i Volturi sunt sili\xc8\x9bi s\xc4\x83 plece, iar Edward \xc8\x99i Bella \xc3\xae\xc8\x99i c\xc3\xa2\xc8\x99tig\xc4\x83 dreptul la o existen\xc8\x9b\xc4\x83 tihnit\xc4\x83 al\xc4\x83turi de fiica lor.\n_START_SECTION_\nCoperta \xc8\x99i semnifica\xc8\x9bia titlului. Renesmee\n_START_PARAGRAPH_\nCoperta reprezint\xc4\x83 o metafor\xc4\x83 \xc3\xaen privin\xc8\x9ba progresului Bellei de-a lungul seriei; ea \xc3\xaencepe prin a fi cel mai slab element din poveste, pionul, \xc8\x99i sf\xc3\xa2r\xc8\x99e\xc8\x99te prin a fi cel mai puternic, regina. Titlul se refer\xc4\x83 la debutul vie\xc8\x9bii Bellei ca vampir._NEWLINE_\xc3\x8en ceea ce prive\xc8\x99te numele straniu al lui Renesmee, Meyer a scris \xe2\x80\x9eNu puteam s\xc4\x83 \xc3\xaei spun Jennifer sau Ashley. Cum nume\xc8\x99ti cel mai deosebit copil din lume? M-am uitat pe multe site-uri cu nume de copii. \xc3\x8en cele din urm\xc4\x83 am realizat c\xc4\x83 nu exista niciun nume omenesc potrivit pentru ceea ce \xc3\xaemi doream, a\xc8\x99a c\xc4\x83 am inventat unul.\xe2\x80\x9d\n_START_SECTION_\nForever Dawn\n_START_PARAGRAPH_\nIni\xc8\x9bial, Meyer a scris o carte denumit\xc4\x83 Forever Dawn, care era o urmare direct\xc4\x83 a evenimentelor din Amurg. Firul nara\xc8\x9biunii r\xc4\x83m\xc3\xa2nea \xc3\xaen mare acela\xc8\x99i, at\xc3\xa2t doar c\xc4\x83 romanul era narat \xc3\xaen \xc3\xaentregime din punctul de vedere al Bellei, nu se punea prea mult accent pe prezen\xc8\x9ba lui Jacob \xc8\x99i a v\xc3\xa2rcolacilor, Victoria \xc8\x99i Laurent erau am\xc3\xa2ndoi \xc3\xaen via\xc8\x9b\xc4\x83, \xc8\x99i exista \xc8\x99i un epilog. Meyer a declarat c\xc4\x83 s-ar putea s\xc4\x83 posteze c\xc3\xa2ndva c\xc3\xa2teva p\xc4\x83r\xc8\x9bi din aceast\xc4\x83 lucrare nepublicat\xc4\x83. \xe2\x80\x9eSunt c\xc3\xa2teva lucruri despre care membrii familiei mi-au spus c\xc4\x83 le-au sim\xc8\x9bit lipsa [\xc3\xaen serie] a\xc8\x99a c\xc4\x83 voi \xc3\xaencepe de acolo.\xe2\x80\x9d, a ad\xc4\x83ugat ea.\n_START_SECTION_\nLansarea romanului\n_START_PARAGRAPH_\nRevista Entertainment Weekly a lansat o mic\xc4\x83 parte din Zori de zi pe 30 mai 2008. Stephenie Meyer a postat pe site-ul ei \xc3\xaen fiecare zi timp de trei s\xc4\x83pt\xc4\x83m\xc3\xa2ni p\xc3\xa2n\xc4\x83 la lansarea c\xc4\x83r\xc8\x9bii un 'citat al zilei' din Zori de Zi. Primul citat a fost postat pe data de 12 iulie 2008. Primul capitol din Zori de zi a fost lansat \xc3\xaentr-o edi\xc8\x9bie special\xc4\x83 a romanului Eclipsa. Zori de zi a fost lansat oficial pe 2 august 2008 \xc8\x99i o petrecere special\xc4\x83 de lansare a avut loc \xc3\xaen multe libr\xc4\x83rii.\n_START_SECTION_\nAdaptarea cinematografic\xc4\x83\n_START_PARAGRAPH_\nMomentan, nu exist\xc4\x83 planuri oficiale pentru o adaptare cinematografic\xc4\x83, de\xc8\x99i Summit Entertainment, studiol care a produs filmul Amurg, a anun\xc8\x9bat c\xc4\x83 a ob\xc8\x9binut drepturile de ecranizare pentru toate celelalte trei c\xc4\x83r\xc8\x9bi din serie, inclusiv pentru Zori de zi Meyer este de p\xc4\x83rere c\xc4\x83 dac\xc4\x83 Zori de zi va fi ecranizat\xc4\x83, vor trebui s\xc4\x83 fie f\xc4\x83cute dou\xc4\x83 filme, deoarece \xe2\x80\x9ee greu s\xc4\x83 \xc3\xaemi imaginez ac\xc8\x9biunea comprimat\xc4\x83 \xc3\xaen nou\xc4\x83zeci de minute. Cartea e at\xc3\xa2t de lung\xc4\x83!\xe2\x80\x9d. Ea a men\xc8\x9bionat de asemenea c\xc4\x83 Renesmee este un impediment major \xc3\xaen calea realiz\xc4\x83rii filmului, explic\xc3\xa2nd c\xc4\x83 nicio actri\xc8\x9b\xc4\x83 nu ar putea s\xc4\x83 o joace._NEWLINE_Prima parte din filmul Zori de Zi va avea marea premiera pe 18 noiembrie 2011(in S.U.A),iar a doua partea a filmului va avea premiera pe 16 noiembrie 2012(de asemenea tot in S.U.A).Actrita care va juca rolul lui Renesmee este o frumoasa tanara in varsta de 11 ani,Mackenzie Foy."